สังคมข่าวหุ้น
รับแผนเปิดประเทศเดือน พ.ย.นี้ ด้านงบบจ. Q3 คาดว่าจะออกมาดี แม้รับผลกระทบล็อกดาวน์ แนวรับ 1,620 จุด แนวต้าน 1,640 จุด...
รับแผนเปิดประเทศเดือน พ.ย.นี้ ด้านงบบจ. Q3 คาดว่าจะออกมาดี แม้รับผลกระทบล็อกดาวน์ แนวรับ 1,620 จุด แนวต้าน 1,640 จุด...
27 ต.ค. 2564

*…ฝรั่งเก็บหุ้นไทยเพิ่ม…
*…ตลาดหลักทรัพย์ฯ เปิดพอร์ตต่างชาติ ล่าสุดเดือนสิงหาคมทะลุ 5 ล้านล้าน เพิ่มขึ้น 35% จากปีก่อน แรงซื้อสะสมไม่มีตก โดยเฉพาะหุ้นไอพีโอ ขณะที่มูลค่าเพิ่มขึ้นต่อเนื่อง รับแผนเปิดประเทศเดือน พ.ย.นี้ ด้านงบบจ. Q3 คาดว่าจะออกมาดี แม้รับผลกระทบล็อกดาวน์ แนวรับ 1,620 จุด แนวต้าน 1,640 จุด…
*…TTB วิ่งสวนตลาดฯ วอลุ่มหนาแน่น 820 ล้านบาท เก็งกำไรกลุ่มทุนธนชาต เข้าซื้อหุ้นทหารไทยธนชาตเพิ่มในกระดานวานนี้ เม็ดเงินคาดว่าไม่ต่ำกว่า 2 พันล้านบาท ที่จะใช้ซื้อหุ้นในครั้งนี้…
*…ล่าสุดธนาคารไทยพาณิชย์ คว้า 2 รางวัลเกียรติยศในฐานะธนาคารเพื่อผู้ประกอบการเอสเอ็มอียอดเยี่ยม ประจำปี 2021 จาก 2 เวทีใหญ่ ประกอบด้วย รางวัล Best SME Bank in Thailand ต่อเนื่องเป็นปีที่ 8 จากนิตยสาร Alpha Southeast Asia และรางวัล Best Bank For SMEs จากนิตยสาร Asia Money ซึ่งทั้งสองสถาบันได้รับความเชื่อถือจากนักธุรกิจและนักการเงินจากทั่วโลก โดย อภิพันธ์ เจริญอนุสรณ์ ผู้จัดการใหญ่ พร้อมด้วย พิกุล ศรีมหันต์ รองผู้จัดการใหญ่อาวุโส ประธานเจ้าหน้าที่บริหาร กลุ่มธุรกิจเอสเอ็มอี ร่วมประกาศความสำเร็จครั้งนี้…
*…สมชาย เลิศขจรกิตติ ประธานเจ้าหน้าที่บริหาร บริษัท เพรสซิเด้นท์ ออโตโมบิล อินดัสทรีส์ จำกัด (มหาชน) (PACO) ผู้นำด้านการผลิตชิ้นส่วนแอร์รถยนต์ ชั้นนำของไทย เซ็นสัญญาใหญ่สุดในประวัติศาสตร์บริษัทฯ 1,200 ล้านบาท ผลิตชิ้นส่วนแอร์ให้ค่ายรถยนต์ยักษ์ใหญ่ พร้อมรับรู้รายได้ไตรมาสหน้า มั่นใจรายได้เติบโตแรง 40%…
*…ชัชพล ประสพโชค ประธานเจ้าหน้าที่บริหารและกรรมการผู้จัดการ บมจ.ยูเอซี โกลบอล (UAC) เตรียมบันทึกกำไรจากเงินปันผล จากบริษัท บางจากไบโอฟูเอล จำกัด (BBF) ซึ่งเป็นบริษัทร่วมทุน เข้ามาในไตรมาส 4/2564 ภายหลังที่ประชุมคณะกรรมการ BBF อนุมัติจ่ายเงินปันผลระหว่างกาลประจำปี 2564 ในอัตราหุ้นละ 125 บาท โดย UAC ถือหุ้น BBF ในสัดส่วน 30% คิดเป็นเงินปันผลที่ได้รับทั้งสิ้น 105.56 ล้านบาท โดยมีกำหนดจ่ายเงินปันผลวันที่ 11 พ.ย.นี้…
*…แจกวอร์ฟรี สุรศักดิ์ หรุ่นเริงรมย์ ประธานกรรมการ บมจ.เอกชัยการแพทย์ (EKH) เผยที่ประชุมวิสามัญผู้ถือหุ้นครั้งที่ 1/2564 มีมติอนุมัติเพิ่มทุนจดทะเบียนจำนวน 75 ล้านบาท เป็นทุนจดทะเบียนใหม่ 375 ล้านบาท พร้อมแจกวอร์แรนต์ฟรี ให้กับผู้ถือหุ้นสัดส่วน 4 หุ้นเดิมต่อ 1 วอร์แรนต์ จำนวนไม่เกิน 150 ล้านหน่วย พร้อมประเมินครึ่งปีหลังรายได้และกำไรจะเติบโตอย่างโดดเด่นจากวิกฤตโควิด-19 หนุน และศูนย์บริการทางการแพทย์ครบวงจรยังมีผู้ป่วยเข้าใช้บริการต่อเนื่อง ดันรายได้ปีนี้โตไม่ต่ำกว่า 50%…
*…The Stock Master โครงการสร้างนักลงทุนคุณภาพแบบ “รู้จริงกับสนามจริง” ก้าวสู่ 1 ทศวรรษ ปีนี้ “เนส บรรณรงค์ พิชญากร” เอ็มดี หลักทรัพย์บัวหลวง จัดชุดใหญ่ ส่งทั้งทีมผู้เชี่ยวชาญ และแขกรับเชิญด้านการวางแผนการเงินและการลงทุน มาให้ความรู้ในหลากหลายมิติ กับผู้ลงทุนมือใหม่ เพื่อได้เรียนรู้การลงทุนอย่างถูกวิธี ภายใต้ชื่อ “The Stock Master 10 : สร้างพลังเงินลงทุน สำหรับมือใหม่” โดยได้ออกแบบหลักสูตรการเรียนออนไลน์ที่แชทถามตอบได้แบบส่วนตัว ในปีนี้แบ่งเนื้อหาเรียนรู้ออกเป็น 3 ส่วนหลัก คือ “Create” สอนสร้างแผนการเงิน เพื่อมุ่งสู่ Financial Freedom, “Accumulate” สอนอัปเกรดพอร์ต ด้วยเครื่องจักรทางการเงิน และ “Protect” สอนให้เข้าใจความเสี่ยง รู้จักบริหารความเสี่ยง และการคุ้มครองชีวิตอันมีค่าที่สุด สนใจร่วมเรียนรู้ไปกับโครงการ The Stock Master ได้ทุกวันเสาร์ ตลอดเดือนพฤศจิกายน สมัครตั้งแต่วันนี้-29 ต.ค. 2564 หรือติดตามรายละเอียดได้ที่ www.bualuang.co.th/thestockmaster